**Mi a Te Focus-od? A Ford hatalmas betű-installációja AI segítségével kommunikál az emberekkel**

*Képaláírás: Mesélj a hobbidról, vagy arról, hogy mi érdekel az AI-nak, és nézd meg, ahogy életre kel az óriási FOCUS feliraton!*

**

Az új Ford Focus európai bevezető kampányának részeként a maga nemében első, és egyedülálló hatalmas Mesterséges Intelligencia installáció kezdi meg európai körutazását ebben a hónapban.

Az kampány fókuszában az emberek állnak, a vállalkozó kedvű résztvevők mesélhetnek a mesterséges intelligenciának (AI) életük legfontosabb kedvteléseiről, a hobbijukról és tanúi lehessenek, amint mindez egy látványos videóban kel életre a hat méter magas, 30 méter hosszú, FOCUS feliratot formázó betűsor 540 darab LED-kijelzőjén.

Az AI négy nyelven ért, és beszélgetés közben bármilyen hobbit felismer (legyen az a szörf vagy a bélyeggyűjtés), és több millió fotó közül válogatva biztosan megtalálja azt, ami tökéletesen illik beszélgetőpartnere szenvedélyéhez. Ha a felhasználó befejezte a beszélgetést, kissé hátrébb lépve megcsodálhatja, amint a kép felragyog a hatalmas felirat egész felületén, ezután pedig megkapja személyes élményének videováltozatát, amit máris megoszthat a közösségi oldalakon.

Körülbelül 200 órába telt megtanítani az AI-t, hogy megértse, milyen hobbyjukról beszélgetnek vele a felhasználók, és hogy reagálni tudjon minderre; emellett pedig további 6000 munkaórát vett igénybe a 20 tonnás szerkezet megépítése.

A [vadonatúj Ford Focus](http://focus.fordpresskits.com/) bemutatásához kapcsolódó kampány során a hatalmas felirat a következő helyeken jelenik meg:

* Radio City, Milánó, Olaszország – július 1-3.
* Potters Field, London, Egyesült Királyság – július 5-7.
* Sony Centre, Berlin, Németország – július 13-15.
* Plaza Mayor, Madrid, Spanyolország – pontos időpont később